ONEE ครึ่งหลังปี 65 สดใส! รับเม็ดเงินโฆษณาฟื้น ทยอยผุดคอนเทนต์-ขายลิขสิทธิ์เพิ่ม
ONEE ครึ่งหลังปี 65 สดใส! รับเม็ดเงินโฆษณาฟื้น ทยอยผุดคอนเทนต์-ขายลิขสิทธิ์เพิ่ม พ่วงผลิตหนังให้ Netflix และจัดคอนเสิร์ตมากขึ้น จับตาดันกำไรปี 65-66 โตแกร่ง แนะซื้อเป้า 11.70 บาท
ONEE ครึ่งหลังปี 65 สดใส! รับเม็ดเงินโฆษณาฟื้น ทยอยผุดคอนเทนต์-ขายลิขสิทธิ์เพิ่ม จับตาดันกำไรปี 65-66 โตแกร่ง แนะซื้อเป้า 11.70 บาท
9 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (9 ก.ย.65) ว่า  บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE เป้า Consensus อยู่ที่ 11.70 บาท เป็นอีกผู้สร้าง Content บันเทิงที่โดดเด่น และมีแหล่งรายได้ครบวงจร อาทิ โฆษณา, รับจ้างผลิต, ออนไลน์+ดิจิทัล แนวโน้มกำไรผ่านจุดต่ำสุดในครึ่งแรกปี 2565 และทยอยฟื้นตัว จะมีรายการและคอนเทนต์เพิ่ม, ขายลิขสิทธิ์เพิ่ม, รับผลิตหนังให้ Netflix รวมถึงการจัดคอนเสริ์ตที่มีมากขึ้น
ขณะที่ยังสามารถรักษาเรตติ้งช่วง Prime time ได้ดี อยู่ใน Top3 เป็นโอกาสปรับค่าโฆษณาเพิ่มเติมในปี 2566 ในภาวะที่งบโฆษณาทยอยฟื้นตัว โดย Consensus ประเมินกำไรปี 2565-2566 โต 22% เทียบช่วงเดียวกันของปีก่อนตามลำดับ
ด้านราคาหุ้นซื้อขาย PER 22F ที่ 27 เท่า ใกล้เคียงกลุ่มฯ และยังเป็นจุดเก็งกำไรได้ โดยแนวโน้มครึ่งหลังปี 2565 ฟื้นตัวล่าสุดจับมือ SBS สถานีโทรทัศน์เกาหลีใต้ รับผลิตซีรีส์เวอร์ชั่นไทย และมีแผนนำไปออกอากาศเกาหลีและจีน และระยะกลางมีปัจจัยบวกรอรับและเป็น Upside จากการวัดเรตติ้งรูปแบบใหม่ นับรวมดิจิทัลและออนไลน์